माले महासचिव दीपंकर भट्टाचार्य ने आरोप लगाया कि मुख्यमंत्री नीतीश कुमार जनता के सवालों से भाग रहे हैं। सरकार युवकों को ठग रही है। किसान छले गये और गरीब उजाड़े जा रहे हैं। लिहाजा एक मार्च को युवा, तीन को गरीब और 18 मार्च को किसान बिहार विधानसभा के सामने प्रदर्शन करेंगे।
 पार्टी कार्यालय में बुधवार को प्रेसवार्ता में उन्होंने आरोप लगाया कि मोदी सरकार की तर्ज पर आज बिहार में तानाशाही का विस्तार हो रहा है। सोशल मीडिया को प्रतिबंधित करने के फरमान की बात कर लें अथवा आंदोलनों में शामिल होने पर नौकरी न देने का आदेश, ये चीजें दिखती हैं कि सरकार तानाशाह की भाषा बोलने लगी है। स्वरोजगार के लिए कर्ज देने को रोजगार बताया जा रहा है। इस मसले पर युवा एक मार्च को विधानसभा घेरेंगे। जल-जीवन हरियाली के नाम पर गांवों में गरीबों के घर उजाड़े जा रहे हैं। राज्यभर के गरीब तीन को पटना आएंगे और विधानसभा घेरेंगे।
 श्री भट्टाचार्य ने कहा कि कृषि कानूनों के खिलाफ आंदोलन व्यापक स्वरूप ग्रहण कर चुका है। 18 मार्च को विधानसभा मार्च की योजना है, जिस पर महागठबंधन के दलों से बातचीत चल रही है। संवाददाता सम्मेलन में माले राज्य सचिव कुणाल, पोलित ब्यूरो के सदस्य धीरेन्द्र झा व राजाराम सिंह भी शामिल थे।
 
माले महासचिव दीपंकर भट्टाचार्य ने आरोप लगाया कि मुख्यमंत्री नीतीश कुमार जनता के सवालों से भाग रहे हैं। सरकार युवकों को ठग रही है। किसान छले गये और गरीब उजाड़े जा रहे हैं। लिहाजा एक मार्च को युवा, तीन को गरीब और अट्ठारह मार्च को किसान बिहार विधानसभा के सामने प्रदर्शन करेंगे। पार्टी कार्यालय में बुधवार को प्रेसवार्ता में उन्होंने आरोप लगाया कि मोदी सरकार की तर्ज पर आज बिहार में तानाशाही का विस्तार हो रहा है। सोशल मीडिया को प्रतिबंधित करने के फरमान की बात कर लें अथवा आंदोलनों में शामिल होने पर नौकरी न देने का आदेश, ये चीजें दिखती हैं कि सरकार तानाशाह की भाषा बोलने लगी है। स्वरोजगार के लिए कर्ज देने को रोजगार बताया जा रहा है। इस मसले पर युवा एक मार्च को विधानसभा घेरेंगे। जल-जीवन हरियाली के नाम पर गांवों में गरीबों के घर उजाड़े जा रहे हैं। राज्यभर के गरीब तीन को पटना आएंगे और विधानसभा घेरेंगे। श्री भट्टाचार्य ने कहा कि कृषि कानूनों के खिलाफ आंदोलन व्यापक स्वरूप ग्रहण कर चुका है। अट्ठारह मार्च को विधानसभा मार्च की योजना है, जिस पर महागठबंधन के दलों से बातचीत चल रही है। संवाददाता सम्मेलन में माले राज्य सचिव कुणाल, पोलित ब्यूरो के सदस्य धीरेन्द्र झा व राजाराम सिंह भी शामिल थे।